કલ્યાણ સિંહના પાર્થિવ દેહ પર પાર્ટીનો ધ્વજ મૂકવામાં આવ્યો, શું ભાજપે રાષ્ટ્રધ્વજનું અપમાન કર્યું? - controversy over putting bjp flag on kalyan singh's dead body during prayer meet | I am Gujarat
controversy over putting bjp flag on kalyan singh's dead body during prayer meet
કલ્યાણ સિંહના પાર્થિવ દેહ પર પાર્ટીનો ધ્વજ મૂકવામાં આવ્યો, શું ભાજપે રાષ્ટ્રધ્વજનું અપમાન કર્યું?
Zakiya Vaniya | I am Gujarat | Updated: Aug 23, 2021, 11:15 AM
ભારતીય જનતા પાર્ટીએ મૃતદેહને પાર્ટીના કેસરિયા ધ્વજમાં લપેટીને કલ્યાણ સિંહની ઈચ્છા તો પૂરી કરી, પરંતુ શું ત્રિરંગાનું અપમાન કર્યું?
ઉત્તરપ્રદેશના પૂર્વ મુખ્યમંત્રી કલ્યાણ સિંહનું લાંબી માંદગી પછી અવસાન થયું.
કલ્યાણ સિંહના શ્રદ્ધાજલિ સમારોહની એક તસવીરની ખૂબ ચર્ચા થઈ રહી છે.
જેપી નડ્ડાએ રાષ્ટ્રધ્વજની ઉપર ભારતીય જનતા પાર્ટીનો ધ્વજ મૂકીને ઈચ્છા પૂરી કરી.
નવી દિલ્હી- ઉત્તરપ્રદેશના પૂર્વ મુખ્યમંત્રી કલ્યાણ સિંહના શ્રદ્ધાંજલિ સમારોહની એક તસવીર સોશિયલ મીડિયા પર વાયરલ થઈ રહી છે અને આ તસવીરને કારણે ઘણી ચર્ચાઓ થઈ રહી છે. ભારતીય જનતા પાર્ટી તરફથી ટ્વિટ કરવામાં આવેલી આ તસવીરમાં કલ્યાણ સિંહનો પાર્થિવ દેહ રાષ્ટ્રધ્વજમાં લપેટાયેલો છે, અને અડધા ભાગમાં ભારતીય જનતા પાર્ટીનો કેસરિયો ધ્વજ મૂકવામાં આવ્યો છે. અનેક લોકો રાષ્ટ્રીય ધ્વજ કરતા પાર્ટીના ધ્વજને વધારે મહત્વ આપવા બદલ પાર્ટીની ટીકા કરી રહ્યા છે, જ્યારે અમુક લોકો દલીલ કરી રહ્યા છે કે પાર્ટી દ્વારા મૃતકની ઈચ્છાનું સન્માન કરવામાં આવ્યું છે, જેમાં કોઈ ખોટી વાત નથી.
ઉલ્લેખનીય છે કે કલ્યાણ સિંહ ભાજપમાં પાછા ફર્યા હતા ત્યારે તેમણે કહ્યુ હતું કે, સંઘ અને ભાજપના સંસ્કાર મારા લોહીના એક એક ટીપામાં સમાયેલા છે. મારી ઈચ્છા છે કે આજીવન હું ભાજપ સાથે જોડાયેલો રહુ અને જીવનનો અંત થાય ત્યારે મારા મૃતદેહને પણ ભારતીય જનતા પાર્ટીના ધ્વજમાં લપેટવામાં આવે. કલ્યાણ સિંહનું લાંબી માંદગી પછી અવસાન થયું તો પાર્ટીના રાષ્ટ્રીય અધ્યક્ષ જેપી નડ્ડાએ તેમની આ ઈચ્છાને પૂરી કરી. ઘણાં લોકોની દલીલ છે કે નૈતિકતાના ધોરણે મૃતકની ઈચ્છાનું સન્માન કરવામાં આવ્યું છે. માટે તેને ત્રિરંગાનું અપમાન ના કહી શકાય.
ભવ્ય રામ મંદિરના દર્શન કરવા માંગતા હતા કલ્યાણ સિંહ, અંતિમ ઈચ્છા અધૂરી રહી ગઈ
યૂથ કોંગ્રેસના અધ્યક્ષ શ્રીનિવાસે પ્રશ્ન કર્યો કે, શું ન્યૂ ઈન્ડિયામાં ભારતીય ધ્વજ પર પાર્ટીનો ધ્વજ મૂકવો યોગ્ય ગણાશે? સમાજવાદી પાર્ટીના પ્રવક્તા ઘનશ્યામ તિવારીએ પણ ટ્વિટ કરીને કહ્યું કે, દેશથી ઉપર પાર્ટી છે, ત્રિરંગાની ઉપર પાર્ટીનો ધ્વજ છે. હંમેશાની જેમ ભાજપને કોઈ પસ્તાવો નથી, કોઈ પશ્ચાતાપ નથી. ટીએમસી નેતા સુખેંદુ શેખર રોયે ટ્વિટ કરીને કહ્યું કે, રાષ્ટ્રીય ધ્વજનું અપમાન કરવું એ માતૃભૂમિના સન્માનની નવી રીત છે કે શું?
આર્મીની 28 મહિલા અધિકારીઓને 12 સપ્ટેમ્બર સુધી સેના છોડવા આદેશ
નોંધનીય છે કે ભારતીય ધ્વજ સંહિતા 2002ને ત્રણ ભાગમાં વહેંચવામાં આવી છે. ભાગ 3ની ધારા ચાર અનુસાર કોઈ અન્ય ધ્વજને રાષ્ટ્રીય ધ્વજથી ઉપર અથવા તેની ઉપર લગાવવો ન જોઈએ. કોઈ અન્ય ધ્વજને રાષ્ટ્રીય ધ્વજની સાથે મુકવો ના જોઈએ, કોઈ અન્ય વસ્તુને ધ્વજ દંડની ઉપર મૂકવી ન જોઈએ. આ વસ્તુઓમાં ફૂલ અથવા માળા પણ શામેલ છે. આ નિયમને ધ્યાનમાં રાખીએ ત્રિરંગાની ઉપર અન્ય કોઈ પણ ધ્વજને મૂકવો યોગ્ય નથી.
Read Next Storyત્રીજી લહેરની ચેતવણી! ઓક્ટોબરમાં કોરોના મચાવી શકે છે તરખાટ, બાળકોને થઈ શકે છે અસર
UP former chief minister National flag rules National flag Kalyan singh last rights Kalyan singh death Kalyan singh BJP party flag